עמנואל ואניוני

עמנואל ואניוני (באנגלית: Emmanuel Wanyonyi; נולד ב-1 באוגוסט 2004) הוא אתלט קנייתי, האלוף האולימפי (פריז 2024), אלוף העולם (טוקיו 2025), סגן אלוף העולם (בודפשט 2023), אלוף העולם עד גיל 20 (ניירובי 2021) ובעל התוצאה השנייה בטיבה בכל הזמנים בריצת 800 מטר.

 ביוגרפיה 
ואניוני נולד בקניה.

 2021 
 אלוף העולם עד גיל 20 
באליפות העולם עד גיל 20 שנערכה בשנת 2021 בניירובי שבקניה זכה ואניוני במדליית זהב בריצת 800 מטר בשיא אליפות חדש של 1:43.76 דקות, לפני מוחמד עלי גוואנד מאלג'יריה (1:44.45 דקות) ונואה קיבט מקניה (1:44.88 דקות).

 2022 
באליפות העולם שנערכה בשנת 2022 ביוג'ין, אורגון שבארצות הברית סיים ואניוני במקום הרביעי בריצת 800 מטר בתוצאה של 1:44.54 דקות.

 2023 
 סגן אלוף העולם 
באליפות העולם שנערכה בבודפשט, הונגריה באוגוסט זכה במדליית כסף בריצת 800 מטר בתוצאה של 1:44.53 דקות, אחרי מרקו ארופ מקנדה (1:44.24 דקות), ולפני בן פטיסון מהממלכה המאוחדת (1:44.83 שניות).

 2024 
במסגרת ליגת היהלום שנערכה בפריז ב-7 ביולי 2024 סיים שני בריצת 800 מטר בשיא אישי חדש של 1:41.58 דקות, אחרי ג'מאל סג'אתי מאלג'יריה (1:41.56 דקות) ולפני גבריאל טואל מצרפת (1:41.61 דקות) ואת התוצאה הרביעית בטיבה בכל הזמנים.
אלוף אולימפי
באולימפיאדת פריז שנערכה באוגוסט הוא זכה במדליית זהב בריצת 800 מטר בתוצאה השלישית בטיבה בכל הזמנים 1:41.19 דקות, לפני מרקו ארופ (1:41.20 דקות) וג'מאל סג'אתי (1:41.50 דקות). שבועיים לאחר מכן, בתחרות שנערכה בלוזאן, שווייץ ב-22 באוגוסט הוא קבע את התוצאה השנייה בטיבה בכל הזמנים של 1:41.11 דקות, 20 מאיות השנייה משיא העולם בן 12 השנים של דייוויד רודישה מקניה.

2025
אלוף עולם
באליפות העולם שנערכה בטוקיו, יפן ב-20 בספטמבר הוא זכה במדליית זהב בריצת 800 מטר בשיא אליפות חדש של 1:41.86 דקות, לפני ג'מאל סג'אתי (1:41.90 דקות) ואלוף העולם היוצא מרקו ארופ (1:41.95 דקות).

 שיאים אישיים 
 אצטדיון 
 ריצת 800 מטר: 1:41.11 דקות (2024)

 קישורים חיצוניים 

קטגוריה:אתלטים קנייתים
קטגוריה:אלופי עולם באתלטיקה
קטגוריה:אלופים אולימפיים: ריצת 800 מטרים (גברים)
קטגוריה:אתלטים באולימפיאדת פריז (2024)
קטגוריה:ילידי 2004